Document ID: 32004R0272

Uredba Komisije (ES) št. 272/2004
z dne 16. februarja 2004
o odobritvi prenosov količinskih omejitev za tekstilne izdelke in oblačila s poreklom iz Republike Kitajske
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov iz tretjih držav [1], in zlasti člena 7 Uredbe,
ob upoštevanju naslednjega:
(1) Člen 5 Sporazuma med Evropsko gospodarsko skupnostjo in Ljudsko republiko Kitajsko o trgovini s tekstilnimi izdelki, ki je bil parafiran 9. decembra 1988 in odobren s Sklepom Sveta 90/647/EGS [2], in člen 8 Sporazuma med Evropsko skupnostjo in Ljudsko republiko Kitajsko o trgovini s tekstilnimi izdelki, ki niso zajeti z dvostranskim sporazumom MFA, parafiranim dne 19. januarja 1995 in odobrenim s Sklepom Sveta 95/155/ES [3], oba Sporazuma sta nazadnje spremenjena s Sporazumom v obliki izmenjave pisem, ki je bil parafiran dne 19. maja 2000 in odobren s Sklepom Sveta 2000/787/ES [4] določa, da se prenosi lahko opravijo med kvotnimi leti. O prej navedenih določbah o prožnosti je bil uradno obveščen Nadzorni organ za tekstil pri Svetovni trgovinski organizaciji, potem ko je k njej pristopila Kitajska.
(2) Dne 17. decembra 2003 je Ljudska republika Kitajska predložila zahtevo za prenose količin iz kvotnega leta 2004 na kvotno leto 2003.
(3) Prenosi, ki jih zahteva Ljudska republika Kitajska, sodijo v omejitve določb o prožnosti iz člena 5 Sporazuma med Evropsko gospodarsko skupnostjo in Ljudsko republiko Kitajsko o trgovini s tekstilnimi izdelki in člena 8 Sporazuma med Evropsko skupnostjo in Ljudsko republiko Kitajsko o trgovini s tekstilnimi izdelki, ki niso zajeti z dvostranskim sporazumom MFA in kakor je določeno v Prilogi VIII k Uredbi Sveta (EGS) št. 3030/93.
(4) Primerno je, da se zahtevek odobri.
(5) Zaželeno je, da ta uredba začne veljati dan po objavi, da se subjektom omogoči čimprejšnje koriščenje njenih ugodnosti.
(6) Ukrepi, predvideni v tej uredbi, so v skladu z mnenjem Odbora za tekstil, ustanovljenega s členom 17 Uredbe (EGS) št. 3030/93 -
SPREJELA NASLEDNJO UREDBO:
Člen 1
Prenosi količinskih omejitev za tekstilne izdelke s poreklom iz Ljudske republike Kitajske, določeni v Sporazumu med ES in Ljudsko republiko Kitajsko, se za kvotno leto 2003 odobrijo v skladu s Prilogo k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. februarja 2004

Labels: 3
1
15
18